Ροζαλίντα

Η Ροζαλίντα (Ισπανικά: Rosalinda, προφορά είναι Ροσαλίντα: ισπανική προφορά ΔΦΑ rosaˈlinda) είναι τηλενουβέλα μεξικάνικης παραγωγής του 1999. Το τραγούδι των τίτλων ερμηνεύει η Ταλία και περιλαμβάνεται στο άλμπουμ "Arrasando". Πρωταγωνιστούν Ταλία, Φερνάντο Καρρίγιο, Λουπίτα Φερρέρ, Νόρα Σαλίνας και Ανχέλικα Μαρία. Η σειρά προβλήθηκε σε πάνω από 120 χώρες στον κόσμο, μεταξύ των οποιών η Ελλάδα και η Κύπρος. Έκτοτε έχει ξαναπροβληθεί πολλές φορές σε επανάληψη και από διάφορους τηλεοπτικούς σταθμούς. Στην Ελλάδα τα δικαιώματα της σειράς αγόρασε ο τηλεοπτικός σταθμός Alpha TV. Χαρακτηριστικό της σειράς αποτελεί το γεγονός ότι πριν ακόμα αρχίσουν τα γυρίσματα, τα δικαιώματα προβολής της σειράς είχαν πουληθεί σε εκατοντάδες κανάλια και τηλεοπτικούς σταθμούς ανά τον κόσμο. Ο πρόεδρος μάλιστα της Televisa, της εταιρίας παραγωγής, είχε δηλώσει πως "η Ροζαλίντα είναι η πιο γρήγορα εξαγώγιμη σειρά που έχει παραγάγει ο όμιλος" και πως "οι τηλεοπτικοί σταθμοί αναμένουν σίγουρη επιτυχία της σειράς λόγω της πρωταγωνίστριας που αποτελεί εγγύηση τηλεθεάσεων". Εντέλει, αν και η σειρά έφτασε στις πρώτες θέσεις της τηλεθέασης σχεδόν σε όλες τις χώρες της Ευρώπης και της Ασίας, είχε αμφιθυμικά σχόλια και κριτικές στις λατινόφωνες χώρες σε αντίθεση με τις προηγούμενες σειρές στις οποίες πρωταγωνίστησε η Ταλία. Πολλοί μάλιστα κατηγόρησαν τη σειρά πως δημιουργήθηκε με μοναδικό σκοπό να προβάλλει την πρωταγωνίστρια και ότι ήταν φτωχή σεναριακά. Το 2010 γυρίστηκε ριμέικ της σειράς στις Φιλιππίνες (χώρα στην οποία η Ροζαλίντα βρίσκεται στην 5η θέση της κατάταξης με τις πιο επιτυχημένες τηλεοπτικές σειρές όλων των εποχών) το οποίο κατάφερε πολύ υψηλές τηλεθεάσεις.

 Η Ροζαλίντα είναι μια εικοσάχρονη όμορφη κοπέλα που πουλάει λουλούδια και αναλαμβάνει στολισμούς καλών εστιατορίων. Μια μέρα, η Ροζαλίντα συναντάει τον Φερνάντο Χοσέ, έναν πλούσιο άντρα της καλής κοινωνίας που παίζει πιάνο στο εστιατόριο που στολίζει αυτή. Ερωτεύονται με την πρώτη ματιά, παντρεύονται και κάνουν ένα παιδί, αλλά η μητριά του Φερνάντο Χοσέ, Βαλέρια, δεν συμπαθεί καθόλου τη Ροζαλίντα εξαιτίας του κοινωνικού της επιπέδου και επειδή είναι φτωχή και προσπαθεί να χωρίσει το ζευγάρι. Μετά από καιρό ο Φερνάντο Χοσέ εγκαταλείπει την Ροζαλίντα, εξαιτίας μιας σκευωρίας της Βαλέρια και η τελευταία απαγάγει την κόρη της Ροζαλίντα. Τότε, η Ροζαλίντα παθαίνει κατάθλιψη και χάνει τη μνήμη της περιπλανώμενη στους δρόμους μέχρι που κάποιος θα τη βοηθήσει και τελικά, μέσα από συμπτώσεις θα ξαναειδωθεί με τον Φερνάντο Χοσέ που την θεωρούσε νεκρή. Ταλία ως Ροζαλίντα Πέρες Ρομέρο/Ροζαλίντα ντελ Καστίγιο Ρομέρο ντε Αλταμιράνο/Παλόμα Ντοράντες Φερνάντο Καρρίγιο ως Φερνάντο Χοσέ Αλταμιράνο ντελ Καστίγιο Ανχέλικα Μαρία ως Σολεδάδ Ρομέρο χηρ. ντελ Καστίγιο/Μάρτα Νόρα Σαλίνας ως Φαίδρα Πέρες Ρομέρο ντε Αλταμιράνο Λουπίτα Φερρέρ ως Βαλέρια ντελ Καστίγιο χηρ. ντε Αλταμιράνο Λάουρα Σαπάτα ως Βερόνικα ντελ Καστίγιο ντε Αλταμιράνο Μανουέλ Σαβάλ ως Αλφρέδο ντελ Καστίγιο Μιγκέλ Άνχελ Ροδρίγκες ως Χαβιέρ Πέρες Αδριάνα Φονσέκα ως Λουσία "Λούσι" Πέρες Ρομέρο ντε Ριβέρα Χόρχε ντα Σίλβα ως Αλμπέρτο "Μπέτο" Πέρες Ρομέρο Ρενέ Μουνιός ως Παππούς Φλορεντίνο Ρόσας Εστέρ Ρινάλντι ως Αβρίλ Βαλντές/Αβρίλ Κινιόνες ντελ Καστίγιο ντε Πέρες Ελβίρα Μονσέλ ως Μπέρτα Άλβαρες Εδουάρδο Λούνα ως Ανίμπαλ Ριβέρα Πατσέκο Νινόν Σεβίγια ως Ασουνσιόν Πάτι Ντίας ως Κλαρίτα Μαρτίνες Ραούλ Παδίγια ως Μπονιφάσιο Αναστάσια ως Αλσίρα Ορδόνιες Μιλάγρος Ρουέδα ως Σελίνα Μπαρρίγα #1 Ιβόν Μοντέρο ως Σελίνα Μπαρρίγα #2 Ρενάτα ως Σόιλα Μπαρρίγα Αλεχάντρο Άβιλα ως Χεράρδο Ναβαρρέτε Βίκτορ Νοριέγα ως Αλεχάντρο "Άλεξ" Ντοράντες Τέρε Λόπες-Ταρίν ως Νατάλια Γκιγιέρμο Γκαρσία Καντού ως Χοσέ Φερνάντο Αλταμιράνο Τίνα Ρομέρο ως Ντολόρες Ρομέρο ντε Πέρες Ρομπέρτο Γκουσμάν ως Φρανσίσκο Κινιόνες "Μισέριας" Σέρχιο Ρεινόσο ως Αγουστίν Μοράλες Μέτσε Μπάρμπα ως Ανγκούστιας Σάρα Λους ως Μπέκι Ρόσας Σουσάνα Γκονσάλες ως Λούς Ελένα Λούς Μαρία Σετίνα ως Λούς Μαρία Άνα Μαρία Αγκίρρε ως Ενρικέτα Ναβαρρέτε Σάρα Μόντες ως Σάντρα Πατσέκο ντε Ριβέρα Νότια & Βόρεια Αμερική, Καραϊβική Ευρώπη, Αφρική, Ασία & Ωκεανία Ροζαλίντα στην IMDb Ροζαλίντα στο Alma-Latina